שוגר דדי

שוגר דדי (באנגלית: Sugar daddy) הוא כינוי לגבר המעניק כספים, מתנות או גמול חומרי אחר, בתמורה לקשרים חברתיים. מקבל ההטבה מכונה לעתים שוגר בייבי.
אופי מערכת היחסים של ה"שוגר דדי" עם מקבל ההטבות עשוי לכלול יחסי מין או להתאפיין באינטימיות, אך לא תמיד זהו המצב. הגורם המשלם בקשר בדרך כלל עשיר ומבוגר יותר.
המונח שוגר מאמי, המתאר "שוגר דדי" ממין נשי, נמצא אף הוא בשימוש, אך פחות.

על פי נתוני אתר המשמש פלטפורמת היכרויות ליחסים מסוג זה, משנת 2015, ארצות הברית היא המדינה שבה המספר הרב ביותר של מערכות יחסים מסוג זה, ולאחריה קנדה, בריטניה, אוסטרליה וקולומביה.

דיון חברתי סביב המונח
יש סוציולוגים שקוראים להוקיע תופעה זו ולהתייחס אליה כזנות. יש הרואים בתופעת ה"שוגר דדי" בתור המקבילה המודרנית לתופעת הקורטיזנה שהייתה נפוצה במאה ה-19, שהיו סוג של זונות צמרת, "עם לקוחות עשירים או מהמעמד העליון".

חקיקה
ב-11 באפריל 2018 עבר בסנאט האמריקאי "החוק למניעת סחר מין" , ובעקבותיו נסגרו אתרי היכרויות רבים שפעלו בארצות הברית לייסוד מערכות יחסים מסוג זה.

ראו גם 
 ג'יגולו

קישורים חיצוניים
 כתבה בנושא באתר Tweets

הערות שוליים 

מילים וביטויים באנגלית
זוגיות